元乂

元乂（486年—526年4月17日），一名叉，字伯雋，小字夜叉，河南郡洛阳县（今河南省洛阳市东）人，魏道武帝拓跋珪的后裔，太师、江阳王元继长子，北魏宗室、官员。 元乂因是靈太后（北魏宣武帝皇后）妹夫，在靈太后臨朝時權傾朝野，恃寵驕盈。清河王元懌多次懲戒他，元乂告元懌謀反，禁元懌門下，朝廷權貴都為元懌辯誣。正光元年（520年）七月，元乂與宦官劉騰將靈太后軟禁，囚元懌於門下省。誣陷元懌謀反，將他殺害。將靈太后幽禁於北宮。元乂遂與太師高陽王元雍等輔政，常直禁中。靈太后親生子孝明帝呼為姨父，封其子元亮平原郡開國公，食邑一千戶。 其後再誅殺反对自己的政变领袖相州刺史中山王元熙和元乂前盟友、禁衛出身的右衛將軍奚康生。另外两次禁卫起事被消灭于萌芽状态。数次禁卫起事当中可能导致与奚康生等禁卫同一出身、长孙翰的曾孙长孙忻被杀。劉騰死後，元乂對靈太后放鬆了警惕。正光六年（525年）二月，孝明帝與靈太后、丞相元雍密謀圖元乂。元乂知道後甚懼，辭官求解罪。乃以元乂為驃騎大將軍、儀同三司、尚書令、侍中、領左右。元乂雖去兵權，然總任內外，殊不慮有黜廢之理。後眾人煽動孝明帝寵妃潘外憐在孝明帝面前進言，元乂出宿，遂解其侍中之職。未幾，有人告元乂及其弟元爪謀反。起事有日，得其手書。孝昌二年三月廿日（526年4月17日），靈太后於是將元乂及元爪一同賜死於家，得年四十一歲。 靈太后因其妹的緣故，復追贈元乂使持節、侍中、驃騎大將軍、儀同三司、尚書令、冀州刺史，追封江陽王，諡號景昭，葬长陵茔内。元乂死後，其妻胡玄輝與元乂弟元羅私通。 元乂墓位于河南省孟津县朝阳镇向阳村西南方250米。其墓誌與誌蓋分別於1925、1935年於洛陽被發現，1974年2月，洛阳北边的后海资村在向前海资村修建蓄水池时发现了元乂墓，随后考古队对其進行了考古發掘。其墓顶的天象图保存较好，为研究中国天文史做出了贡献。 魏故使持节、侍中、骠骑大将军、仪同三司、尚书令、冀州刺史江阳王元公之墓志铭 公讳乂，字伯俊，河南洛阳人也。道武皇帝之玄孙。太师京兆王之世子。派道天河，分峰日观，川岳合而为灵，辰昴散而成德。清明内照，光景外融，标致玄远，崖涘高峻，皂白定于是非，□朱紫由其标格。加以思极来往，学贯隐深，奇文异制，雕龙未爽，枢机暂吐，讵越谈天。杨叶棘刺之妙，基卫未之踰，蛇形鸟迹之术，张蔡熟能比。于是远近惟慕，藉甚京师。遭太妃丧，哀毁过礼，几于灭性。太师敦喻，乃更苏粒。年方弱冠，应物来仕，掩浮云而上征，抟 积风而鼓翼。初除散骑侍郎。尚宣武胡太后妹冯翊郡君。以亲贤莫二，少历显官，寻转通直，迁散骑常侍光禄勋。职惟谈议，任实总领，选才而举，民无闲然。非唯获赏参乘，见知廉清而巳。转侍中领军将军，领左右，寻加卫将军。虽秩班近侍，而任居时宰，朝权国柄，佥望有归。类公旦之相周，等霍侯之辅汉，妙识屠龙之道，深体亨鲜之术。振纲而万目理，委辔而四牡调。人无癈才，官无癈职，时和俗泰，远至迩安。田畴之谣既弭，羔裘之刺亦息。于时三雍缔构，疑议纷纶。以公学综坟籍，儒士攸宗，复领明堂大将。公斟酌三代，宪章汉晋，独见卓然，经始用立。志性廉隅，非礼不动，虽涓人童隶，必冠而见。愠憙不形于色，虿介未曾经怀，积而能散，贵而能贫。湛湛然若沧瀛之靡浪，汪汪焉如江河之末流。深达癈兴，鉴诫满覆，自以为大权不可久居，大功难可久树，周公东征，范蠡浮海，乃顿首归政，固乞骸骨。圣上谦虚，屡诏不许。表疏十上，终不见听。夫任首三独，礼均八命，自非外著九功，内含一德，俞往之诰，未见其人。乃诏解领军，更授骠骑大将军、仪同三司、尚书令、侍中，领左右如故。公冲让恳款，烦于辞牍，既不获已，复亲庶政。翼亮王猷，缉熙治道，济斯民于贵寿，弼吾君于尧舜。春气生草，未足同言；夏雨膏物，曾何窃比。至于异流并会，文墨成山，言若循环，笔无停运，商较用舍，曲有章条。文若之奇策密谋，清尘未远；伯师之匪躬亮直，独亦何人□公仪范端华，音神秀彻，言称古昔，景行行止，多能寡欲，员中方外，孝为行本，信作身舆。运斗柄而长六官，拥大珰而厘万务。一人拱己，无为百司，仰而成绩，正色危言，献替无殆，送往劳来，吐握忘倦。论玉不由小大，求马忘其白黑。管库咸举，关析靡遗，犹如挹水于河，取火于燧者矣。至于高清临首，宫征鸣腰，怀金挓玉，陟降墀陛，故以仪形列辟，冠冕群龙。信广夏之栋梁，大川之舟楫。岂唯一草之根，一狐之腋而已哉□方赞玉鼓之化，陪金绳之礼，隆成平于天地，增光华于日月，而流言僔沓，萋斐成章。公乃垂□泪谒帝，逊还私宅。俄而有诏解公侍中领左右。寻又除名为民。公遂杜门奉养，曾无愠色。公少好黄老，尤精释义，招集缁徒，日盈数百。讲论疑滞，研赜是非，以烛嗣日，怡然自得。邢茅之报未嘉，藏甲之谤已及。孝昌二年三月廿日，诏遣宿卫禁兵二千人夜围公第。公神色自若，都无惧容，乃启太师，开门延使者，与第五弟给事中山宾同时遇害。春秋卌有一。公临终叹曰：“夫忠贞守死，臣之节也。伊尹不免，我独何为□但恨不得辞老父，诀稚子耳。”仰药而薨。天下闻之，莫不流涕。虽秦之丧百里，汉之杀萧傅，何以匹诸□所谓人之云亡，古之遗爱者也。既而圣上追远，叡后伤怀，赠使持节侍中骠骑大将军仪同三司尚书令冀州刺史。皇太后亲临哭吊，哀动百寮，自薨及葬，赗赠有加。遣中使监护丧事。赐朝服一袭，蜡三百斤，赠布绢一千三百匹，钱卌万，祠以太牢，给东园轜车，挽歌十部，赐以明器，发卒卫从，自都及墓。太师悼世子之夙泯，愍孤魂之靡托，乃表让爵土，追授于公。朝廷义之，哀而见许，乃改封江阳王。粤七月戊戌朔廿四日辛酉窆于成周之北山长陵茔内。丹青有歇，韦编易绝，铭兹琬琰，幽涂永晰。其词曰： 名世寥廓，非圣伊贤。资灵象宿，禀气河山。英哉上德，有从自天。百世随踵，千里比肩。仁为经纬，孝作终始。学海不穷，为山未止。识同四面，辩非三耳。徘徊语嘿，优游宴憙。人官奚宝，天爵斯贵。合信四时，齐明五纬。斧藻川流，雕篆霞蔚。业通邹鲁，声高梁魏。畜宝待价，藏器须时。通梦协下，命世应期。三事俞住，百揆允厘。鼎实斯属，盐梅在兹。方赖股肱，弼谐元首。缉我王度，永作先后。天鉴孔明，宜登上寿。岂云不吊，如禽度牗。暑往秋来，筮从龟袭。金铎夜警，龙轜晓立。寂寂原田，萧萧都邑。逝矣何期，瞻望靡及。昔游国道，华毂生尘。今首山路，回望无人。短生已夕，修夜不晨。唯兰与菊，空播余芬。 妃安定胡氏。父珍，相国太上秦公。息亮，字休明□，年十一，平原郡开国公。亮妻范阳卢氏。父聿，驸马都尉太尉司马。息颖，字稚舒，年十五，秘书郎中。舒妻清河崔氏。父休，尚书仆射。女僧儿，年十七，适琅琊王子建。父散骑常 侍济州刺史。 元乂的住所位于洛阳城西阳门内御道以南的永康里，曾有人在该处发掘古井，得到石头铭文，铭文中称该处原本是东汉太尉荀彧的住所。 胡玄辉，出自安定胡氏，相国、太上秦公胡国珍之女，封冯翊郡君 元氏，夭折，胡太后诏赠乡主 元僧儿，嫁琅邪王子建，散骑常侍、济州刺史王翊之子 元稚舒（元颖），庶子，夫人清河崔氏，尚书仆射崔休之女 元亮，嫡长子，夫人范阳卢氏，驸马都尉、太尉司马卢元聿之女 徐冲. 《新出北魏長孫忻墓誌疏證》. 早期中國史研究. 2016-06, 8卷 (1期): 135-183.  大同北朝艺术研究院. 《北朝艺术研究院藏品图录》. 北京: 文物出版社. 2016年5月: 130–131. ISBN 978-7-5010-4630-0 （中文（简体））.  使用|accessdate=需要含有|url= (帮助) 曾广 魏《江阳王元乂墓志铭》考：青少年书法杂志社，2007年 《洛阳伽蓝记·卷一·城内》：西阳门内御道南有永康里。里内复有领军将军元乂宅。掘古井得石铭云是汉太尉荀彧宅。 《汉魏南北朝墓志汇编》：魏故使持節侍中驃騎大將軍儀同三司尚書令冀州刺史江陽王元公之墓誌銘」公諱乂，字伯俊，河南洛陽人也。道武皇帝之玄孫。太師京兆王之世子。派道天河，分峰日觀，川岳合而」為靈，辰昴散而成德。清明內照，光景外融，標致玄遠，崖涘高峻，皂白定於是非，朱紫由其標格。加以思極」來往，學貫隱深，奇文異制，雕龍未爽，樞機暫吐，詎越談天。楊葉棘刺之妙，基衛未之踰，蛇形鳥跡之術，張」蔡熟能比？於是遠近惟慕，藉甚京師。遭太妃喪，哀毀過禮，幾於滅性。太師敦喻，乃更蘇粒。年方弱冠，應物」來仕，掩浮雲而止征，摶積風而鼓翼。初除散騎侍郎。尚宣武胡太后妹馮翊郡君。以親賢莫二，少歷顯官，」尋轉通直，遷散騎常侍光祿勳。職惟談議，任實總領，選才而舉，民無閒然。非唯獲賞參乘，見知廉清而巳。」轉侍中領軍將軍，領左右，尋加衛將軍。雖秩班近侍，而任居時宰，朝權國柄，僉望有歸。類公旦之相周，等」霍侯之輔漢，妙識屠龍之道，深體亨鮮之術。振綱而萬目理，委轡而四牡調。人無癈才，官無癈職，時和俗」泰，遠至邇安。田疇之謠既弭，羔裘之刺亦息。于時三雍締構，疑議紛綸。以公學綜墳籍，儒士攸宗，復領明」堂大將。公斟酌三代，憲章漢晉，獨見卓然，經始用立。志性廉隅，非禮不動，雖涓人童隸，必冠而見。慍憙不」形於色，蠆介未曾經懷，積而能散，貴而能貧。湛湛然若滄瀛之靡浪，汪汪焉如江河之末流。深達癈興，鑒」誡滿覆，自以為大權不可久居，大功難可久樹，周公東征，范蠡浮海，乃頓首歸政，固乞骸骨。聖上謙虛，屢」詔不許。表疏十上，終不見聽。夫任首三獨，禮均八命，自非外著九功，內含一德，俞往之誥，未見其人。乃」詔解領軍，更授驃騎大將軍儀同三司尚書令侍中，領左右如故。公沖讓懇款，煩於辭牘，既不獲巳，復親」庶政。翼亮王猷，緝熙治道，濟斯民於貴壽，弼吾君於堯舜。春氣生草，未足同言；夏雨膏物，曾何竊比？至於」異流並會，文墨成山，言若循環，筆無停運，商較用捨，曲有章條。文若之奇策密謀，清塵未遠；伯師之匪躬」亮直，獨亦何人？公儀範端華，音神秀徹，言稱古昔，景行行止，多能寡欲，員中方外，孝為行本，信作身輿。運」斗柄而長六官，擁大璫而釐萬務。一人拱己，無為百司，仰而成績，正色危言，獻替無殆，送往勞來，吐握忘」倦。論玉不由小大，求馬忘其白黑。管庫咸舉，關析靡遺，猶如挹水於河，取火於燧者矣。至於高清臨首，宮」徵鳴腰，懷金挓玉，陟降墀陛，故以儀形列辟，冠冕群龍。信廣夏之棟梁，大川之舟楫。豈唯一草之根，一狐」之腋而已哉？方贊玉鼓之化，陪金繩之禮，隆成平於天地，增光華於日月，而流言僔沓，萋斐成章。公乃垂」淚謁帝，遜還私宅。俄而有詔解公侍中領左右。尋又除名為民。公遂杜門奉養，曾無慍色。公少好黃老，」尤精釋義，招集緇徒，日盈數百。講論疑滯，研賾是非，以燭嗣日，怡然自得。邢茅之報未嘉，藏甲之謗已及。」孝昌二年三月廿日，詔遣宿衛禁兵二千人夜圍公第。公神色自若，都無懼容，乃啟太師，開門延使者，與」第五弟給事中山賓同時遇害。春秋卌有一。公臨終歎曰：夫忠貞守死，臣之節也。伊尹不免，我獨何為？但」恨不得辭老父，訣稚子耳。仰藥而薨。天下聞之，莫不流涕。雖秦之喪百里，漢之殺蕭傅，何以匹諸？所謂人」之云亡，古之遺愛者也。既而聖上追遠，叡后傷懷，贈使持節侍中驃騎大將軍儀同三司尚書令冀」州刺史。皇太后親臨哭弔，哀動百寮，自薨及葬，賵贈有加。遣中使監護喪事。賜朝服一襲，蠟三百斤，贈」布帛一千三百匹，錢卌萬，祠以太牢，給東園轜車，挽歌十部，賜以明器，發卒衛從，自都及墓。太師悼世子」之夙泯，愍孤魂之靡託，乃表讓爵土，追授于公。朝廷義之，哀而見許，乃改封江陽王。粵七月戊戌朔廿四」日辛酉窆於成周之北山長陵塋內。丹青有歇，韋編易絕，銘茲琬琰，幽塗永晰。其詞曰：」百世寥廓，非聖伊賢，資靈象宿，稟氣河山。英哉上德，有從自天，百世隨踵，千里比肩。仁為經緯，孝作終始，」學海不窮，為山未止。識同四面，辯非三耳，徘徊語嘿，優遊宴憙。人官奚寶，天爵斯貴，合信四時，齊明五緯。」斧藻川流，雕篆霞蔚，業通鄒魯，聲高梁魏。畜寶待價，藏器須時，通夢協下，命世應期。三事俞住，百揆允釐，」鼎實斯屬，鹽梅在茲。方賴股肱，弼諧元首，緝我王度，永作先後。天鑒孔明，宜登上壽，豈云不弔，如禽度牖。」暑往秋來，筮從龜襲，金鐸夜警，龍轜曉立。寂寂原田，蕭蕭都邑，逝矣何期，瞻望靡及。昔遊國道，華轂生塵，」今首山路，迴望無人。短生已夕，脩夜不晨，唯蘭與菊，空播餘芬。」妃安定胡氏。父珍，相國太上秦公。息亮，字休明，年十一，平原郡開國公。息妻范陽盧氏。父聿，駙馬都尉太尉司馬。」息穎，字稚舒，年十五，祕書郎中。舒妻清河崔氏。父休，尚書僕射。女僧兒，年十七，適瑯琊王子建。